Esterházy
<s>Esterházy ponekad i Eszterházy bila je mađarska plemenitaška porodica iz čijih su redova izašli brojni mađarski diplomati, oficiri i mecene umjetnosti.</s>

<s>Krajem 18. vijeka Esterházy su postali najkrupniji mađarski feudalci, računa se da su u rukama imali bogatstvo veće i od habsburgških careva čiji su simpatizeri bili.</s><s>Brojni članovi porodice zauzimali su važne državne, crkvene, diplomatske i vojne položaje u Mađarskoj sve do 20. vijeka.</s>

<s>Porodična historija</s>

<s>Osnivač te porodične dinastije Ferenc Zerházy (1563.-1594), župan tadašnje Županije Pozsony (današnja Bratislava), bio je prvi član porodice od historrijskog značaja.</s><s>On je uzeo prezime Esterházy, 
nakon što je dobio titulu Baruna od Galante, po feudu kojeg se porodica dokopala 1421.</s>

<s>Kako je imao tri sina dinastija se razdijelila na tri grane; Fraknó, Csesznek i Zólyom.</s>

<s>Među njima se - Miklós (1582. - 1645) osnivač grane Fraknó, najviše istakao, kao oštar protivnik protestantskih lidera Gábora Bethlena i György Rákóczija, oslanjajući se na ideju da će se Mađarska uspjeti osloboditi od osmanske okupacije jedino jačanjem i konsolidacjom habsburgške dinastije.</s><s>Zbog tog su ga habsburgško - rimski carevi Matthias i Ferdinand II, cijenili i poštovali pa je na Dijeti u Sopronu 1625. proglašen 
ugarskim palatinom (carskim namjesnikom).</s>

<s>Miklósev treći sin - Pál (1635.-1713) osnivač prinčevske grane Fraknó, istakao se u ratovima protiv Osmanlija, - 1667. postao je komandant obrane južne Ugarske a sudjelovao je u razbijanju Opsade Beča 1683., dvije godine nakon što je izabran za palatina.</s><s>Kako je i on bezgranično favorizirao Habsburgovce, 1687. proglašen je carskim princem.</s><s>Pál je bio ljubitelj umjetnosti i nauke, a sam je napisao nekoliko djela religioznog karaktera.</s>

<s>Princ - Pál Antal (1711.-1762.) unuk prvog princa, uspeo se na položaj feldmaršala.</s><s>Princ Miklós József (umro 1790.), brat Pál Antala, bio je izvanredan vojnik i mecena umjetnosti.</s><s>On je obnovio porodični dvorac Esterháza, kao veličanstvenu neorenesansnu građevinu, koja je postala poznata kao mađarski Versailles, i angažirao Josepha Haydna kao dirigenta dvorskog orkestra na period od 30 godina.</s>

<s>Princ Miklós (1765.-1833.), unuk Miklósa Józsefa, ostao je upamćen po velikoj kolekciji slika i gravura u Beču i po angažmanu protiv Francuza u vrijeme Napoleonskih ratova.</s><s>On je 
o svom trošku opremio i podigao čitav puk koji se borio protiv Francuza po Austriji.</s><s>Odbio je Napoleonovu ponudu i manevar - 1809. da postane ugarski kralj, i nastavio braniti habsburgške interese.</s>

<s>Njegov sin princ Pál Antal (1786.-1866.) radio je kao diplomat po Londonu i Parizu.</s><s>U vrijeme Napoleonskih ratova Pál Antal, bio je sekretar austrijske ambasade u Londonu, a kasnije od 1807. u Parizu pod dirigentskom palicom Klemensa von Metternicha.</s><s>Nakon Bečkog kongresa (1815), poslan je za ambasadora u Ujedinjeno Kraljevstvo.</s><s>Pál Antal je predstavljao Austriju na krunidbi francuskog kralja Charlesa X, i na Londonskim konferencijama od 1830-38.</s>

<s>Pál Antal je 1848. postao prvi  ugarski ministar vanjskih poslova, ali je dao ostavku na tu dužnost nakon što je shvatio da nemože na zadovoljavajući način pomiriti dvor i mađarski narod.</s><s>Svoje posljednje godine proveo je potpuno odbačen i zaboravljen.</s>

<s>Mlađa grana Fraknó Esterházy - Ferenca Esterházyja (1641.-1683.) brata prvog princa u porodici Pála, izdjelila se na tri grane njegovim sinovima.</s>

<s>Ferencov najstariji sin Vojvoda Antal (1676.-1722.) istaknuo se borbama sa Ferencom Rákóczijem vođom protuhabsburgške pobune i to ispočetka kao njegov protivnik, a onda kao saveznik.</s>

<s>On je otpratio Rákóczija 1710 u egzil u Poljsku, a kasnije u Francusku i Tursku, gdje je i umro.</s>

<s>Vojvoda Miklós Balint (1740.-1806.), čiji je otac József Balint bio sin Vojvode Antala, priklonio se Francuzima i postao miljenik Marie Antoinette i vatreni poklonik Vojvode od Anjoua, kasnijeg kralja Charlesa X.</s>

<s>Za vrijeme Francuske revolucije Miklós Bálint pomogao je brojnim rojalistima da emigriraju.</s>

<s>Izvori</s>

<s>Vanjske veze</s>

<s>Esterházy Family</s>

<s>Mađarsko plemstvo
Austrougarske porodice
Esterhazi</s>

